**Ministru kabineta rīkojuma projekta “Par Latvijas institūciju dalību Eiropas Komisijas LIFE programmā un valsts budžeta līdzfinansējumu 2018.-2020. gadā” sākotnējās ietekmes novērtējuma ziņojums
(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms saskaņā ar Ministru kabineta 2009. gada 15. decembra instrukcijas “Tiesību akta projekta sākotnējās ietekmes izvērtēšanas kārtība” Nr. 19 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vides politikas pamatnostādnes 2014.-2020. gadam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijai kā Eiropas Savienības (turpmāk – ES) dalībvalstij ir pieejams finansējums no ES vides un klimata pasākumu programmas LIFE (turpmāk - LIFE programma). LIFE programmu administrē (izsludina projektu konkursus, pieņem un izvērtē projektu pieteikumus, slēdz līgumus par projektu īstenošanu, veic projektu īstenošanas uzraudzību) Eiropas Komisija (turpmāk – EK) un tās izpildaģentūra EASME. Kopš 2014. gada LIFE programmas īstenošanu nosaka Eiropas Parlamenta un Padomes 2013.gada 11.decembra Regula Nr. 1293/2013 par vides un klimata pasākumu programmas (LIFE) izveidi, un ar ko atceļ Regulu (EK) Nr. 614/2007 **(turpmāk – LIFE regula).** Saskaņā ar minēto regulu LIFE programmas īstenošana notiek 2 posmos – 2014.-2017. un 2018.-2020. gads. LIFE programma sastāv no divām apakšprogrammām – LIFE Vide un LIFE Klimats. **Saskaņā ar Komisijas Īstenošanas lēmumu (ES) 2018/210 (2018. gada 12. februāris) par LIFE daudzgadu darba programmas pieņemšanu 2018.-2020. gadam, šajā periodā projektu īstenošanai kopā ir pieejami 1  657 063 000 *euro*, no tiem LIFE Vide pieejami 1 243 817 750 *euro*, savukārt LIFE Klimats pieejami 413 245 250 *euro*.** LIFE programmas finansējums pieejams jebkurai ES dibinātai juridiskai personai (turpmāk – institūcijas). Lai Latvijas institūcijas varētu sekmīgi piedalīties LIFE programmas projektu konkursos, kopš 2011. gada Latvija nodrošina iespēju pieteikties uz nacionālo finansējumu projektu īstenošanai. 2014.-2017.gadā nacionālā finansējuma apjomu noteica Ministru kabineta 2014.gada 25.augusta rīkojums Nr. 447 “Par Latvijas institūciju dalību EK LIFE programmā un valsts budžeta līdzfinansējumu 2014.-2017. gadā” (turpmāk – MK rīkojums Nr. 447), kas paredzēja Vides aizsardzības un reģionālās attīstības ministrijai tiesības uzņemties jaunas budžeta saistības 15396646 *euro* apmērā. 2014.-2017. gadā Latvijas institūcijas kopumā pieteikušas 67 projektus, no kuriem 2014.-2016. gadā apstiprināti astoņi projekti. Apstiprināto projektu nacionālajam finansējumam novirzīti 2 337 932 *euro* (15% no MK rīkojumā Nr. 447 noteiktās summas), savukārt LIFE programma novirzījusi 7 617 629 *euro* šo astoņu projektu finansēšanai. Tas nozīmē, ka uz 1 *euro* valsts budžeta līdzfinansējuma piesaistīti 3,25 *euro* LIFE programmas finansējuma. Galīgo MK rīkojumā Nr. 447 noteiktā nacionālā finansējuma apjoma izlietojumu varēs izvērtēt pēc 2017. gada projektu konkursa noslēgšanās (indikatīvi 2018. gada rudens).LIFE programmas ieviešanas nosacījumus 2018.-2020. gadam nosaka EK apstiprināta LIFE daudzgadu darba programma 2018.-2020.gadam. LIFE programmas daudzgadu darba programma paredz atteikties no nacionālo piešķīrumu principa, kā arī nosaka indikatīvo projektu konkursu norises laiku. 2018. gadā projektu konkursa uzsaukums paredzēts aprīlī, projektu pieteikšana jūlijā – septembrī, atkarībā no LIFE programmas apakšprogrammas. **Atbilstoši LIFE regulai, 2018.-2020. gadā ES LIFE programmas standarta atbalsta likme projektiem ir 55%. Izņēmuma gadījumos (tikai projektiem dabas aizsardzības jomā, kuri paredzēti prioritāri aizsargājamo sugu un biotopu aizsardzības stāvokļa uzlabošanai) ES LIFE programmas atbalsta likme var būt līdz 75%. LIFE regula nosaka arī prioritārās jomas un tematiskās prioritātes katras prioritārās jomas ietvaros, kuru risināšanai pieejams LIFE programmas finansējums. Tematiskās prioritātes aptver svarīgākās ES vides un klimata likumdošanas prasības. Līdz ar to būtu veicināma projektu pieteikšana jebkurā no tematiskajām prioritātēm, tādējādi sekmējot ES vides un klimata likumdošanas ieviešanu Latvijā.** LIFE regula neparedz nacionālo finansējumu LIFE projektiem, bet, ņemot vērā nacionālā finansējuma pieejamības izšķirošo nozīmi LIFE projektu pieteikšanā, kā arī līdzšinējās sekmes LIFE programmas piesaistē, nepieciešams turpināt nacionālā finansējuma piešķiršanu no valsts budžeta EK apstiprinātiem LIFE programmas projektiem. Lai varētu nodrošināt nacionālo finansējumu LIFE programmas otrajam posmam, nepieciešams izdot jaunu Ministru kabineta rīkojumu, kas noteiktu valsts budžeta līdzfinansējuma apjomu 2018.-2020. gadā. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Latvijas Vides aizsardzības fonda administrācija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts skar potenciālos LIFE programmas projektu pieteikumu iesniedzējus, kuru izredzes uz projektu apstiprināšanu un sekojošu ieviešanu uzlabojas.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru **2019.** gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru **2020.** gadam | izmaiņas, salīdzinot ar vidēja termiņa budžeta ietvaru **2020.** gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |   |   |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |
| 2.1. valsts pamatbudžets |   |   |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |
| 3.1. valsts pamatbudžets |  0 |  0 |  Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 |  0 |  0 |  0 |  0 |  0 |  0 |
| 5. Precizēta finansiālā ietekme |   |   |   |   Nav precīzi aprēķināms |   Nav precīzi aprēķināms |   Nav precīzi aprēķināms |   Nav precīzi aprēķināms |
| 5.1. valsts pamatbudžets |   |   Nav precīzi aprēķināms |   Nav precīzi aprēķināms |   Nav precīzi aprēķināms |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekta īstenošana neietekmē amata vietas MK rīkojuma projekta izpildē iesaistītajās institūcijās. |
| 8. Cita informācija | Nacionālais finansējums kārtējam periodam tiek plānots apjomā atbilstoši šādai formulai:C = A x B x 4,29, kurC – nacionālais finansējums kārtējam periodam, ***euro***A – Latvijas iemaksu proporcija no kopējā ES budžeta kārtējam periodam B – ES LIFE programmas kopējais finansējums 2018.-2020.gadā, ***euro***4,29 – koeficients, kas atbilst 2014.-2017. gadā pieejamā nacionālā finansējuma attiecībai pret Latvijas iemaksu proporciju ES LIFE programmas finansējumā 2014.-2017. gadā.Papildus skaidrojums pie aprēķina:A - ES LIFE programma tiek finansēta no ES kopējā budžeta, sekojoši Latvijas iemaksas kopējā ES budžetā tiek novirzītas arī LIFE programmas finansēšanai. Līdz ar to var pieņemt, ka arī LIFE programmas finansējumā Latvijas iemaksu proporcija ir atbilstoša iemaksām kopējā ES budžetā. Saskaņā ar Finanšu ministrijas informāciju 2014.-2020. gadā Latvijas iemaksas ES budžetā sastāda 0,2% no kopējā ES budžeta.B - LIFE programmas finansējums 2018.-2020. gadā ir **1 657 063 000 *euro*.** LIFE programmas finansējums 2014.-2017. gadā bija 1 796 242 000 *euro*. Līdz ar to Latvijas iemaksu proporcija bija 3 592 484 *euro*. MK rīkojumā Nr. 447 noteiktā nacionālā finansējuma attiecība pret Latvijas iemaksu proporciju 2014.-2017. gadā ir 15 396 646 *euro*/ 3 592 484 *euro* = 4,29. Līdz ar to nacionālajam finansējumam 2018.-2020. gadā būtu paredzami**C = 0,002 x 1 657 063 000 x 4,29 = 14 217 600 *euro***.Kaut arī 2014.-2016. gadā Latvijas pieteiktajiem un EK apstiprinātajiem LIFE programmas projektiem novirzīti tikai 15% no MK rīkojumā Nr. 447 paredzētā apjoma un 2017. gada projektu konkursa rezultāti nav vēl zināmi, tomēr interese par LIFE projektiem ar katru gadu pieaug. MK rīkojuma Nr. 447 darbības laikā katra gada nacionālā finansējuma pieprasījums vidēji 1,75 reizes pārsniedza iepriekšējā gada pieprasījumu. Līdz ar to nacionālā finansējuma nodrošināšanai bija jāatvēl pietiekami liela rezerve, lai varētu atbalstīt visus iesniegtos projektus. Faktiskais valsts budžeta līdzekļu pieprasījums notiks pēc projektu apstiprināšanas un līgumu noslēgšanas par projektu ieviešanu. Ņemot vērā projektu vērtēšanas un apstiprināšanas ciklu, valsts budžeta līdzfinansējums 2018. gadā iesniegtajiem projektiem būs nepieciešams ne ātrāk kā 2020. gadā (ar divu gadu nobīdi). Tā kā valsts budžeta finansējums tiks pieprasīts tikai apstiprinātajiem projektiem, tad MK rīkojuma projekta izstrādes laikā nav iespējams novērtēt nepieciešamo līdzekļu apjomu 2020. un nākamajos gados.Vides aizsardzības un reģionālās attīstības ministrija valsts budžeta līdzekļus projektu līdzfinansēšanai normatīvajos aktos noteiktajā kārtībā pieprasīs no valsts pamatbudžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” pēc projektu iesniegumu apstiprināšanas EK un līguma par projekta īstenošanu noslēgšanas starp projekta pieteicēju un EK. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK rīkojuma projekts un tā anotācija publicēti Vides aizsardzības un reģionālās attīstības ministrijas tīmekļvietnē 2018. gada 17. janvārī.  |
| 2. | Sabiedrības līdzdalība projekta izstrādē | MK rīkojuma projekts un tā anotācija publicēti Vides aizsardzības un reģionālās attīstības ministrijas tīmekļvietnē 2018. gada 17. janvārī. Komentāru iesūtīšanas termiņš bija 2018. gada 1.februāris. |
| 3. | Sabiedrības līdzdalības rezultāti | Noteiktajā termiņā komentāri nav saņemti.  |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Latvijas vides aizsardzības fonda administrācija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē iesaistīto institūciju funkcijas un uzdevumus.Netiek paredzēta jaunu institūciju izveide, esošo institūciju reorganizācija vai likvidācija.  |
| 3. | Cita informācija | Nav |

Vides aizsardzības un reģionālās

attīstības ministra vietā –

tieslietu ministrs Dz. Rasnačs

Mendziņa, 67026432

ilona.mendzina@varam.gov.lv